ΘΕΜΑ: Διοργάνωση δράσεων ενημέρωσης – Πρόσκληση

Στα πλαίσια του Εθνικού Προγράμματος -Προσυμπτωματικού Ελέγχου για τον καρκίνο του τραχήλου της μήτρας, που οργανώνεται από το Κέντρο Υγείας Αγίας Βαρβάρας και την 7η  Υ.Π.Ε. Κρήτης, σε συνεργασία με  Το Α.Τ.Ε.Ι. Κρήτης, Σχολή Επαγγελμάτων Υγείας και Πρόνοιας και του Τμήματος Κοινωνικής Εργασίας με επόπτρια την Κα Κούτρα Κλειώ, οργανώνεται εκδήλωση ενημέρωσης του γυναικείου πληθυσμού της ευρύτερης περιοχής του Δ.Δ. Τυλίσσου και περιχώρων όπως: Μάραθο, Γωνίες, Καμαριώτη, Καμαράκι, Αηδονοχώρι, Δαμάστα, Αστηράκι, Μονή, Καμάρι και Κεραμούτσι.

Η ομιλία θα πραγματοποιηθεί στις 12 Δεκεμβρίου η ώρα 11:00 π.μ στην αίθουσα πολλαπλών χρήσεων του Δημοτικού σχολείου.

Στην  ομιλία θα συμμετέχει η Μαία του Κ.Υ. Αγίας Βαρβάρας κ. Σταματάκη Ερωφίλη, με θέμα «Πρόληψη του καρκίνου του τραχήλου της μήτρας – διαφύλαξη της γυναικολογικής υγείας και αναγκαιότητα του Τest Pap.».

Επισυνάπτεται σχετικό έγγραφο όπου παρουσιάζεται το γενικό θέμα της εκδήλωσης, με τίτλο:  «Α.Τ.Ε.Ι. ΚΡΗΤΗΣ – ΕΚΔΗΛΩΣΗ ΤΥΛΙΣΣΟΥ»

ΑΤΕΙ ΚΡΗΤΗΣ

ΤΜΗΜΑ ΚΟΙΝΩΝΙΚΗΣ ΕΡΓΑΣΙΑΣ

ΣΧΟΛΗ  ΣΕΥΠ

ΕΞΑΜΗΝΟ Ζ’

ΕΠΟΠΤΕΙΑ IV
ΓΥΝΑΙΚΟΛΟΓΙΚΟ ΤΥΛΙΣΣΟΥ

ΕΠΟΠΤΡΙΑ: Κούτρα Κλειώ

ΣΠΟΥΔΑΣΤΡΙΕΣ:  Ζαχαρία Ελένη

   Κυριακοπούλου Φωτεινή

             Μύττη Κωνσταντίνα

          Χαριστά Κατερίνα 

ΕΙΣΑΓΩΓΗ


Στα πλαίσια της εργαστηριακής μας άσκησης οργανώσαμε μια ομιλία στις 12 Δεκεμβρίου στη Τύλισσο, όπου θα μιλήσουμε για τα πρότυπα των παιδιών, τα παραδείγματα που παίρνουν απ’ το σπίτι και σιγά σιγά τα εφαρμόζουν στην καθημερινότητα τους συνειδητά ή ασυνείδητα. Με αφορμή αυτή την ομιλία θα παρευρίσκεται μαζί μας η μαία του Κ.Υ. Αγίας Βαρβάρας που επισκέπτεται το περιφερειακό ιατρείο Τυλισσου, κα Σταματάκη Ερωφίλη για να θίξουμε τα θέματα γύρω απ’ την διαφύλαξη της γυναικολογικής υγείας. Στην ομιλία αυτή θα καλέσουμε άλλους συλλόγους από τα γύρω χωρία, όπως: Μάραθο, Γωνίες, Καμαριώτη, Καμαράκι, Αηδονοχώρι, Δαμάστα, Αστηράκι, Μονή, Καμάρι και Κεραμούτσι.

Με τη βοήθεια της προέδρου του συλλόγου γυναικών κα Σταματάκη Ελένη, σε κάποια από αυτά τα χωρία θα πάμε αυτοπροσώπως να μοιράσουμε τις προσκλήσεις. 

Θέμα Ομιλίας: 

«Αγαπώ και φροντίζω το παιδί μου. Αγαπώ και φροντίζω τον εαυτό μου» 

Σκοπός: αυτής της ομιλίας είναι η ενεργοποίηση των γυναικών στις αγροτικές περιοχές.
Στόχοι: 

· Πρόληψη και ενημέρωση 

· Εξάλειψη του φόβου και της άγνoιας

· Μείωση των ανεπιθύμητων κυήσεων στην εφηβεία και των σεξουαλικώς μεταδιδόμενων νοσημάτων.
· Η έγκαιρη διάγνωση και αξιολόγηση των συμπτωμάτων πριν την εμφάνιση της νόσου (αναγκαιότητα Τεστ Παπ)
· Η εκπαίδευση

· Η συμμετοχή γενικά στα δρώμενα

· Η συνεργασία μεταξύ των κατοίκων και των φορεών

· Η ανάληψη της ευθύνης για την φροντίδα του σώματος τους
· Η συλλογική κινητοποίηση τους για την διεκδίκηση των δικαιωμάτων τους στην παροχή υγείας, 

· Και η καταγραφή των αναγκών της νόσου.

· Παραμονή της μαίας στο περιφερειακό ιατρείο Τυλίσσου, καθώς και η συνεχής λειτουργία του ιατρείου. 

ΠΡΟΣΚΛΗΣΗ:

Με αφορμή την Παγκόσμια ημέρα του παιδιού το ΚΕΚΑ Τυλίσου σε συνεργασία με το Σύλλογο Γυναικών διοργανώνει ομιλία με θέμα « Αγαπώ και φροντίζω το παιδί μου. Αγαπώ και φροντίζω τον εαυτό μου». Η ομιλία θα πραγματοποιηθεί στις 12 Δεκεμβρίου η ώρα 11:00 π.μ στην αίθουσα πολλαπλών χρήσεων του Δημοτικού σχολείου. 

Τι ακριβώς θα γίνει στην ομιλία: 

Αρχικά θα γίνει καλωσόρισμα από την πρόεδρο κα Στεφανάκη Ελένη. Στη συνέχεια θα συστηθούν οι εκπαιδευόμενοι κοινωνικοί λειτουργοί, οι οποίοι θα κάνουν την εισαγωγή σχετικά με το ποια είναι η αξία και τα πρότυπα του παιδιού. Έπειτα θα γίνει αναφορά στο ρόλο της μητέρας και το πως επηρεάζει η σωματική και η ψυχική της υγεία το σύνολο της οικογένειας. Ακόμη θα προβληθούν δύο βίντεο για τα θετικά και αρνητικά πρότυπα έτσι ώστε να πραγματοποιηθεί συζήτηση με τις γυναίκες που θα παρευρίσκονται εκεί . Τέλος, το λόγο θα πάρει η μαία η κα Σταματάκη Ερωφίλη όπου θα αναφερθεί σε θέματα γυναικολογικής υγείας και στην λειτουργία του ιατρείου όσο αφορά τα ραντεβού, τις ώρες και μέρες που η ίδια θα παραβρίσκεται εκεί. 


Τα βίντεο:
https://www.youtube.com/watch?v=Wen4XMbyJqA



https://www.youtube.com/watch?v=7d4gmdl3zNQ 

